220.010

Ordinaziun tar la lescha introductiva tar la lescha federala davart la scussiun ed il concurs (ORtLItLSC)

dals 01-12-2015 (versiun dals 01-01-2025)

Sa basond sin l'art. 4 al. 3 e sin l'art. 12 al. 2 da la lescha introductiva tar la lescha federala davart la scussiun ed il concurs (LItLSC)1)

relaschada da la regenza il 1. da december 2015

Qualificaziun persunala

Art.  1 1 La funcziunaria u il funcziunari da scussiun e da concurs sco er la substituta u il substitut han la qualificaziun persunala, sche:

a)

b)

c)

ellas ed els possedan il dretg da burgais svizzer u vivan legalmain en Svizra;

ellas ed els èn abels d'agir;

ellas ed els n'èn betg vegnids sentenziads penalmain pervia d'acts che n'èn betg cumpatibels cun l'activitad sco funcziunaria u funcziunari da scussiun e da concurs, nun che questa sentenzia na cumparia betg pli sin l'extract dal register penal per persunas privatas;

i n'èn avant maun nagins attests da perdita.

d)

Qualificaziun professiunala

Art.  2 1 La funcziunaria u il funcziunari da scussiun e da concurs sco er la substituta u il substitut han la qualificaziun professiunala, sch'ellas ed els:

a)

disponan   d'in   diplom   renconuschì   en   il   sectur   da   dretg   u   d'economia   da manaschi; u han il certificat professiunal federal sco experta u expert da scussiun e da concurs.

b)

2 Sco diplom renconuschì en il senn da l'alinea 1 litera a vala in diplom sin il stgalim da bachelor d'ina scola auta universitara, d'ina scola auta spezialisada u d'ina scola equivalenta.

1) DG 220.000 * tabellas da las modificaziuns a la fin dal relasch

1

220.010

3 Sche las premissas tenor l'alinea 1 na vegnan betg ademplidas, ston la funcziunaria u il funcziunari da scussiun e da concurs sco er la substituta u il substitut s'acquistar entaifer 5 onns suenter l'elecziun ubain in diplom renconuschì ubain il certificat professiunal   federal.   En   cas   excepziunals   motivads   po   la   Dretgira   superiura prolungar quest termin. * 4 En cas excepziunals motivads e cun il consentiment da la Dretgira superiura poi vegnir divergià da las premissas tenor l'alinea 1. *

Access al register central da persunas e d'objects

Art.  3 1 L'uffizi da scussiun e da concurs ha access a las datas ch'el dovra per ademplir sias incumbensas legalas. Il dretg d'access na vala betg per datas persunalas spezialmain sensiblas u per profils da persunalitad.

2 L'access a las datas po avair lieu tras ina procedura d'invista. Consultaziuns en massa èn pussaivlas.

3 Dal   rest   valan   las   disposiziuns   da   la   lescha   davart   ils   registers   d'abitantas   e d'abitants e davart ulteriurs registers da persunas e d'objects2).

Summa da garanzia

Art.  4 1 La summa da garanzia per mintga cas da donns da persunas, da donns da chaussas e da donns mo da facultad sco er per custs da prevenziun da donns importa almain 3 milliuns francs.

2 La summa da garanzia per mintga cas da donns da defraudaziun importa almain 0,5 milliuns francs.

Resalva persunala

Art.  5 1 La resalva persunala importa almain 500 francs e maximalmain 10 000 francs per cas.

2 Sch'i sa tracta da donns mo da facultad, importa la resalva persunala almain 500 francs plus 10 pertschient dal donn restant e maximalmain 50 000 francs per cas.

3 La   resalva   persunala   vegn   surpigliada   dal   chantun   respectivamain   dals   organs executivs.

4 Il chantun metta a quint la resalva persunala als uffizis da scussiun e da concurs, a las administraziuns da concurs extrauffizialas, a las curaturas ed als curaturs, a las liquidaturas   ed   als   liquidaturs   sco   er   a   las   autoritads   da   surveglianza   ed   a   las autoritads giudizialas, sch'i sa tracta da donns che quellas e quels han chaschunà.

Premias

Art.  6 1 Il   chantun   paja   10 pertschient   da   la   premia   annuala.   Il   rest   da   la   premia   vegn surpiglià da las regiuns en la proporziun da lur dumber d'abitantas ed abitants.

2) DG 171.200

2

220.010

2 Per   quest   intent   vegnan   applitgadas   per   las   regiuns   las   suandantas   categorias d'abitantas e d'abitants:

a)

b)

c)

d)

fin 10 000 abitantas ed abitants;

10 001 fin 20 000 abitantas ed abitants;

20 001 fin 30 000 abitantas ed abitants;

passa 30 001 abitantas ed abitants.

Obligaziun d'annunziar cas da donns

Art.  7 1 Sch'i dat in cas da donn, ston las persunas assicuradas tenor l'artitgel 12 alinea 1 da la lescha introductiva tar la lescha federala davart la scussiun ed il concurs3) infurmar immediatamain l'administraziun da finanzas.

Art.  8 *

Inspecturas ed inspecturs da scussiun e da concurs 1. posiziun dal dretg da persunal

1 La   relaziun   d'uffizi   tenor   il   dretg   public   tranter   la   Dretgira   superiura   e   las inspecturas ed ils inspecturs da scussiun e da concurs (inspecturas ed inspecturs) po vegnir schliada da tuttas duas varts per la fin dal mais, quai cun observar in termin da 3 mais.

2. premissas da nominaziun

Art.  9 * 1 Sco inspecturas ed inspecturs pon vegnir nominadas persunas che adempleschan ils criteris da qualificaziun tenor l'artitgel 1 e l'artitgel 2 alinea 1.

3. indemnisaziun

Art.  10 * 1 Las inspecturas ed ils inspecturs survegnan ina diaria da 400 francs.

2 Per   lur   activitad   da   cussegliaziun   e   per   l'organisaziun   da   la   furmaziun supplementara vegnan ellas ed els indemnisads cun ina pauschala annuala da 2000 francs fin 10 000 francs. La Dretgira superiura fixescha la pauschala annuala cun resguardar las incumbensas surpigliadas.

3) DG 220.000

3

220.010

Tabella da las modificaziuns - tenor conclus

Conclus 01-12-2015 04-04-2023 04-04-2023 04-04-2023 04-04-2023 04-04-2023

Entrada en vigur 01-01-2016 01-01-2025 01-01-2025 01-01-2025 01-01-2025 01-01-2025

Element relasch Art. 2 al. 3 Art. 2 al. 4 Art. 8 Art. 9 Art. 10

Modificaziun emprima versiun midada midada integraziun integraziun integraziun

Publicaziun en la CUL 2015-045 2023-009 2023-009 2023-009 2023-009 2023-009

4

220.010

Tabella da las modificaziuns - tenor element

Element relasch Art. 2 al. 3 Art. 2 al. 4 Art. 8 Art. 9 Art. 10

Conclus 01-12-2015 04-04-2023 04-04-2023 04-04-2023 04-04-2023 04-04-2023

Entrada en vigur 01-01-2016 01-01-2025 01-01-2025 01-01-2025 01-01-2025 01-01-2025

Modificaziun emprima versiun midada midada integraziun integraziun integraziun

Publicaziun en la CUL 2015-045 2023-009 2023-009 2023-009 2023-009 2023-009

5